biswa921/hiwiki-latest-pages-articles-raw huggingface dataset:
युवारत्ना

युवारत्ना 2021 की कन्नड़ भाषा की एक्शन ड्रामा फिल्म है। इसे संतोष आनंदद्रम द्वारा लिखा गया है। उन्होंने ही इसका निर्देशन किया है। इसमें पुनीत राजकुमार, सायेशा, धनंजय, प्रकाश राज और साई कुमार हैं। यह फ़िल्म 1 अप्रैल 2021 को सिनेमाघरों में जारी हुई थी। संगीत को थमन एस द्वारा दिया गया है। इस फ़िल्म को समीक्षकों और दर्शकों से आम तौर पर सकारात्मक समीक्षा मिली।

 कहानी 
युवारत्ना की शुरुआत आरके-यूनिवर्सिटी की छात्रा समीरा द्वारा आत्महत्या करने से होती है। वह एक मेधावी छात्रा होने के बावजूद सीईटी परीक्षा में असफल हो गई थी। गुरुदेव देशमुख (प्रकाश राज) आरके-यूनिवर्सिटी के प्रिंसिपल हैं और समीरा के शिक्षक भी हैं। वह ये सब सहन नहीं कर पाते। इसलिये वह अपने पूर्व छात्र समर्थ भागवत के समर्थन से सरकारी कॉलेजों में पढ़ने वाले प्रतिभाशाली छात्रों के लिए निजी कॉलेजों के खिलाफ याचिका दायर करते हैं। 

समर्थ वर्तमान में बैंगलोर का मण्डल आयुक्त है। उन लोगों को शिक्षा मंत्री राघव रेड्डी का भी समर्थन प्राप्त है। एंटनी जोसेफ (धनंजय) केवल अपने लाभ के लिए निजी कॉलेज चलाता है। वह इस सबके खिलाफ है और याचिका को रोकने के लिए राज्य भर में गुंडे भेजकर बवाल करता है। लेकिन उसे छात्र नेता अर्जुन (पुनीत राजकुमार) द्वारा चेतावनी दी जाती है और उसकी पिटाई हो जाती है।

सन्दर्भ

बाहरी कड़ियाँ
 

श्रेणी:2021 की फ़िल्में
श्रेणी:कन्नड़ भाषी चलचित्र
जन्मदिन का केक

thumb|जन्मदिन का केक
जन्मदिन का केक किसी व्यक्ति के जन्मोत्सव के अवसर पर काटा जाने वाला एक विशेष प्रकार का व्यंजन/मिठाई होते हैं। इन्हें वर्तमान समय में जन्मदिन समारोह का एक प्रमुख हिस्सा माना जाता है हालाँकि जन्मदिन के केक के लिए कोई विशेष मानक नहीं है। ये आम तौर पर मक्खन या क्रीम से ढके हुए और अत्यधिक सजाए गए परत वाले केक होते हैं, जिनके ऊपर अक्सर जन्मदिन की शुभकामनाएँ और जिस व्यक्ति का जन्मोत्सव होता है, उसका नाम लिखा होता है। कई संस्कृतियों में और छोटे बच्चों के जन्मदिन के अवसर पर केक के ऊपर छोटी जलती हुई मोमबत्तियाँ रखी जाती है। जन्मदिन का केक कई प्रकार के हो सकते हैं, जैसे- कपकेक, केक पॉप, पेस्ट्री इत्यादि।

इतिहास
thumb|19वीं सदी में जन्मदिन का केक
जन्मदिन का केक 19वीं शताब्दी के मध्य से पश्चिमी यूरोपीय देशों में जन्मदिन समारोह का एक प्रमुख हिस्सा रहा है। हालाँकि, केक और जन्मदिन समारोह के बीच का संबंध प्राचीन रोमन काल से ही देखा जा सकता है। शास्त्रीय रोमन संस्कृति में केक कभी-कभी विशेष जन्मदिनों और शादियों के अवसर पर परोसे जाते थें। उस समय ये आटे और मेवों से बने चपटे गोले की तरह होते थें, जिन्हें ख़मीर से फुलाया जाता था और शहद के ज़रिए मीठा किया जाता था। 15वीं शताब्दी में जर्मनी के केक निर्माताओं ने शादियों के केक के अलावा ग्राहकों के जन्मदिन के लिए भी केक का निर्माण करना शुरू किया। जर्मन लोग बच्चों के जन्मदिन को केक के साथ मनाते थें, इस उत्सव को किंडरफेस्ट कहा जाता था। 17वीं शताब्दी तक आते-आते जन्मदिन के केक ने अपने वर्तमान स्वरूप को प्राप्त कर लिया था हालांकि उस समय तक इनका मूल्य काफ़ी ज्यादा होने के कारण ये केक केवल बहुत अमीर लोगों के लिए ही उपलब्ध थें। 18वीं शताब्दी में हुए औद्योगिक क्रांति के कारण केक की सामग्रियों एवं वस्तुओं के प्रसार के कारण इनके मूल्य में गिरावट आई और परिणामस्वरूप जन्मदिन का केक निम्न वर्ग के लोगों के लिए भी सुलभ हो गए।

जन्मदिन के मोमबत्तियों का इतिहास
जन्मदिन के केक पर मोमबत्तियाँ लगाने का इतिहास प्राचीन ग्रीस से शुरू होता है। प्राचीन ग्रीस में लोग चंद्रमा की देवी आर्टेमिस के सम्मान में गोल केक बनाते थें और फिर उस केक पर मोमबत्तियाँ लगाते थें। केक पर जलती हुई ये मोमबत्तियाँ चाँद की चमक का प्रतिनिधित्व करते थें और मोमबत्तियों से निकलने वाले धुएँ आकाश में रहने वाले देवताओं तक लोगों की प्रार्थनाओं और शुभकामनाओं को पहुँचाते थें। कुछ विद्वानों का मानना ​​है कि यह परंपरा वास्तव में जर्मनी में शुरू हुई, जहाँ "जीवन की रोशनी" का प्रतिनिधित्व करने के लिए केक पर एक मोमबत्ती रखी जाती थी। आज इन मोमबत्तियों की संख्या आम तौर पर जन्मदिन वाले व्यक्ति की उम्र को दर्शाती है। कई लोगों का मानना ​​है कि केक पर लगे सभी मोमबत्तियों को एक सांस में बुझाते समय एक मौन इच्छा अवश्य की जानी चाहिए। इच्छा किसी और को नहीं बतानी चाहिए अन्यथा वह पूरी नहीं होती।

इन्हें भी देखें
जन्मदिन
केक
सन्दर्भ

श्रेणी:मीठा (भोजन)
श्रेणी:उत्सव
ऋचा शर्मा

thumb|लोकरंग 2016 के दौरान भोपाल में प्रदर्शन करते हुए शर्मा

ऋचा शर्मा () एक भारतीय फ़िल्म पार्श्वगायिका तथा भक्ति गायिका हैं। उन्होंने 2006 की फ़िल्म बाबुल में बॉलीवुड का सबसे लंबा ट्रैक बिदाई  गाया था।

करियर
पंडित आसकरण शर्मा के संरक्षण में ऋचा ने भारतीय शास्त्रीय और सुगम संगीत में उचित प्रशिक्षण प्राप्त किया। ऋचा ने ग़ज़ल, फ़िल्मी गाने, पंजाबी और राजस्थानी लोक गीत अपने प्रदर्शन में शामिल किए। 1994 में ऋचा अपनी अकादमिक शिक्षा का छोड़कर बिना किसी सहारे के संगीत की दुनिया में कुछ बड़ा करने का सपना लेकर मुंबई आ गईं। शुरूआत में उन्होंने अपनी रोजी-रोटी सुनिश्चित करने के लिए कवर वर्जन और भजन गाए और साथ ही बॉलीवुड में अपना संघर्ष भी जारी रखा। उन्होंने 1996 में सावन कुमार की फ़िल्म सलमा पे दिल आ गया से बॉलीवुड में अपनी शुरुआत की और इसके बाद कई फिल्में कीं जब तक कि ताल के रूप में बड़ी हिट नहीं मिली जहां उन्होंने ए॰ आर॰ रहमान के लिए गाना गाया।

उन्होंने जुबैदा, साथिया (ए.आर. रहमान); हेरा फेरी (अनु मलिक); खाकी (राम संपत); तरकीब (गीत "दुपट्टे का पलू"), बागबान (आदेश श्रीवास्तव के लिए शीर्षक गीत); सोच (जतिन-ललित के लिए गाना "निकल चली बे"); रुद्राक्ष, कल हो ना हो (शंकर-एहसान-लॉय); गंगाजल (संदेश शांडिल्य); पॉपकॉर्न खाओ मस्त हो जाओ (विशाल-शेखर), सांवरिया (मोंटी शर्मा), ओम शांति ओम (विशाल-शेखर) और कांटे के लिए सबसे लोकप्रिय गाना (आनंद राज आनंद के लिए "माही वे") इत्यादि फ़िल्मों में गाने गाए।

सन्दर्भ

बाहरी कड़ियाँ

 

श्रेणी:1974 में जन्मे लोग
श्रेणी:जीवित लोग
श्रेणी:बॉलीवुड पार्श्वगायक
भारत का उच्चायोग, कुआलालम्पुर

कुआलालंपुर में भारतीय का उच्चायोग मलेशिया में भारत का राजनयिक मिशन है। वर्तमान उच्चायुक्त बी.एन रेड्डी हैं। राजनयिक मिशन प्रायद्वीपीय मलेशिया और पूर्वी मलेशिया की देखभाल करता है।

कुछ नकली एजेंटो द्वारा कांसुलर सेवाएं प्रदान करने के नाम पर मूल नागरिक और यहाँ तक की भारतीयों के साथ ठगी की घनाएं होने के चलते, उच्चायोग ने नागरिकों को सतर्क रहने की सूचना दी।

 कार्य 
दोनों देशों के बीच द्विपक्षीय संबंध के साथ, उच्चायोग मलेशिया में बसे भारतीय नागरिकों और मूल निवासियों को आधिकारिक सेवाएं प्रदान करता हैं। आईसीसीआर और अन्य भारतीय शिक्षा कार्यों के लिए छात्र-वृत्ती भी प्रदान करता है।

 संदर्भ 

 बाहरी कड़ियाँ 
 
 
 
 

श्रेणी:भारत के राजनयिक मिशन
श्रेणी:मलेशिया में राजनयिक मिशन
बल्लभपुरेर रूपकॉथा (फ़िल्म)

{{Infobox film
| name           = बल्लभपुरेर रूपकॉथा
| image          =
| alt            = फ़िल्म का पोस्टर
| caption        = फ़िल्म का आधिकारिक पोस्टर
| native_name    = বল্লভপুরের রূপকথা
| director       = अनिर्बान भट्टाचार्य
| screenplay     = अनिर्बान भट्टाचार्य]], प्रतीक दत्ता
| story          = 
| based_on       = {{Based on|'बल्लवपुरर रूपकोठा|बादल सरकार}}
| producer       = श्रीकांत मोहता  महेंद्र सोनी
| starring       = सत्यम भट्टाचार्य  श्यामल चक्रवर्ती  सुरंगना बंद्योपाध्याय  देबराज भट्टाचार्य  संदीप भट्टाचार्य  झूलन भट्टाचार्य
| narrator       = 
| cinematography = सौमिक हलदर
| editing        = संगलप भौमिक
| music          = देबराज भट्टाचार्य, सुभादीप बी गुहा
| studio         = श्री वेंकटेश फिल्म्स
| distributor    = 
| released       = 
| runtime        = 
| country        = भारत
| language       = बांग्ला
| budget         = 
| gross          = ₹5 करोड़
}}

बल्लभपुरेर रूपकॉथा 2022 की भारतीय बांग्ला भाषी अलौकिक कॉमेडी ड्रामा फ़िल्म है। फ़िल्म का निर्देशन अनिर्बान भट्टाचार्य ने किया है। यह बादल सरकार के 1954 में प्रकाशित इसी नाम के नाटक पर आधारित है।  यह कर्ज में डूबे एक शाही वंशज की कहानी है। वह संभवतः किसी डील-ब्रेकिंग रहस्य को छिपाने की कोशिश करते हुए अपने पुश्तैनी महल को बेचकर लेनदारों का कर्ज़ चुकाने की कोशिश करता है। इसका कथानक मूल रूप से रेने क्लेयर की फिल्म ‘द घोस्ट गोज़ वैस्ट''’ से प्रेरित है। यह फिल्म 25 अक्टूबर 2022 को श्री वेंकटेश फिल्म्स के बैनर तले जारी हुई थी।  आलोचकों ने इसकी सकारात्मक समीक्षा की। यह फ़िल्म बॉक्स ऑफिस पर सफल रही।

कथानक
1961 में बल्लभपुर गाँव के राजा राय बहादुर भूपति राय कर्ज में डूबे हुए थे। उनकी एकमात्र भौतिक संपत्ति उनका ढहता हुआ 400 साल पुराना पुश्तैनी महल है। भूपति कोलकाता जाकर एक डेंटल क्लीनिक शुरू करना चाहता है। वह अपना कर्ज़ चुकाने के लिए महल बेचने की कोशिश करता है।

 बॉक्स ऑफ़िस पर
बल्लभपुरेर रूपकथा को वित्तीय सफलता मिली। अनुमानित तौर पर फिल्म ने बॉक्स ऑफ़िस पर ₹5 करोड़ की कमाई की है।

आलोचकों की प्रतिक्रिया
फिल्म को अत्यधिक सकारात्मक समीक्षा मिली। कई आलोचकों ने इसकी मौलिकता, हास्य, रोमांस और भयावहता के वहन, कलाकारों के प्रदर्शन, निर्देशन और छायांकन पर प्रकाश डाला है। 

संदर्भ

बाहरी कड़ियाँ
 

श्रेणी:फ़िल्म
श्रेणी:बांग्ला फ़िल्म
श्रेणी:कॉमेडी-ड्रामा फ़िल्में
सेबैस्टियन कोर्दा (खिलाड़ी)

सेबैस्टियन कोर्दा (/ˈkɔːrdə/ KORD-ə; जन्म 5 जुलाई 2000) एक पेशेवर अमरीकी टेनिस खिलाड़ी हैं।

जन्म
सेबैस्टियन कोर्दा का जन्म 5 जुलाई 2000 को हुआ था। वे दो चेक टेनिस खिलाड़ी-पूर्व पुरुष विश्व नंबर दो पेट्र कोर्दा और पूर्व शीर्ष 30 महिला खिलाड़ी रेजिना राजचर्तोवा के बेटे हैं। उनके पिता एकल और युगल दोनों में ऑस्ट्रेलियन ओपन चैंपियन और फ्रेंच ओपन फाइनलिस्ट थे। सेबेस्टियन की बड़ी बहनें जेसिका और नेली दोनों एलपीजीए गोल्फ की पेशेवर खिलाड़ी हैं।

आरंभिक जीवन
कोर्दा 3 साल की उम्र से प्रतिस्पर्धी जूनियर आइस हॉकी खेलते हुए बड़े हुए। उन्होंने वर्ष 2009 को 9 साल की उम्र में यूएस ओपन में अपने पिता के साथ जाने के बाद टेनिस खेलने का फैसला किया। 11 साल की उम्र में उन्होंने प्राग में एक गोल्फ टूर्नामेंट जीता, जिसमें उनकी बहन नेली ने भी भाग लिया था।

व्यावसायिक जीवन
सेबैस्टियन ने टेनिस खेलने की शुरुआत न्यूयॉर्क ओपन से की। वाइल्डकार्ड से प्रवेश पाकर वे पहले दौर में ही फ्रांसेस टियाफो से तीन सेटों में हार गए।

सेबैस्टियन ने यूएस ओपन से पहले वेस्टर्न एंड सदर्न ओपन टूर्नामेंट में क्वालीफायर के रूप में वरिष्ठ 1000 में शामिल हुए। उन्होंने अपने शानदार प्रदर्शन की शुरुआत यूएस ओपन में वाइल्डकार्ड के रूप में प्रवेश पाकर की, जहाँ उन्हें डेनिस शापोवालोव ने हराया था।

संदर्भ

श्रेणी:खिलाड़ी
श्रेणी:अमेरिकी खिलाड़ी
श्रेणी:टेनिस खिलाड़ी
गंगा न्यूज़

गंगा न्यूज़ एक भारतीय न्यूज़ एजेंसी है जिसकी स्थापना अक्टूबर 2022 में नीलू कुमारी द्वारा की गई थी।  शुरुआत में इसे स्थानीय राजनीतिक समाचार, गैर-क़ानूनी कार्यों की रिपोर्टिंग , बिहार के सामाजिक मुद्दों को कवर करने के लिए 2016 में डिजिटल समाचार मीडिया के रूप में शुरूआत की गई थी। 

अपने डिजिटल समाचार मीडिया की शुरुआती सफलता के बाद, 2022 में गंगा न्यूज नेटवर्क ने राष्ट्रीय न्यूज़ एजेंसी के रूप में कार्य शुरू करने का फैसला किया, और खुद को प्रसारण और समाचार एजेंसी के रूप में पंजीकृत किया। इसके साथ ही इसने हिंदी के अलावे अंग्रेजी तथा कुछ अन्य क्षेत्रीय भाषाओं में समाचार प्रदान करना भी शुरू कर दिया।

 पृष्ठभूमि 
गंगा न्यूज़ की वेबसाइट अलग-अलग भारतीय भाषाओं में समाचार अपडेट, खेल, घटनाओं, यात्रा, मनोरंजन, व्यवसाय, जीवन शैली, वीडियो और वर्गीकृत जानकारी प्रदान करती है। 

इसका स्वामित्व गंगा न्यूज नेटवर्क के पास है, जो जेजीएमएन का हिस्सा है। यह अंग्रेजी, हिंदी, तमिल और बांग्ला में उपलब्ध है। हाल ही में, गंगा न्यूज नेटवर्क ने अपने डिजिटल मीडिया गंगा न्यूज के प्रसारण संस्करण के लॉन्च की घोषणा की है, जिसके लिए अन्य संस्थानों से बातचीत होने की बात कहीं गई है। जिसके बाद यह सम्भावना बढ़ गई है की अब, यह कागज, डिजिटल और प्रसारण तीनों प्रारूपों में काम करेगा। 

 विशिष्ट फीचर 
गंगा न्यूज़ के लिए ग्राउंड इनपुट दूर सुदूर और ग्रामीण इलाकों के स्पथानीय त्रकारों द्वारा प्रदान किया जाता है। नीलू कुमारी गंगा न्यूज़ की प्रधान संपादक हैं और 2016 में समाचार एजेंसी शुरू होने के बाद से ही काम कर रही हैं। न्यूज़ एजेंसी स्थानीय समाचार और सामाजिक मुद्दों जैसे महिलाओं के खिलाफ हिंसा, भेदभाव, स्थानीय प्रशासन, दूरदराज के क्षेत्रों से राजनीतिक सर्वेक्षणों पर रिपोर्ट करने में माहिर है।

 संदर्भ 

 बाहरी कड़ियाँ 
 हिंदी वेबसाइट
 अंग्रेजी वेबसाइट
श्रेणी:समाचार संस्थाएँ
श्रेणी:भारत में हिन्दी टी वी चैनल
केरल फुटबॉल टीम

केरल फुटबॉल टीम (मलयालम: കേരള കാൽപന്തുകളി ഗണം) एक भारतीय राज्य स्तरीय फुटबॉल टीम है जो संतोष ट्रॉफी सहित भारतीय राज्य फुटबॉल प्रतियोगिताओं में केरल का प्रतिनिधित्व करती है।

 इतिहास 
thumb|2022 में पय्यानाड स्टेडियम में संतोष ट्रॉफी मैच खेलते केरल फुटबॉल टीम के खिलाड़ी
टीम 15 बार संतोष ट्रॉफी के फाइनल में पहुंची और 7 बार ट्रॉफी जीती। केरल ने आखिरी बार 2022 में मलप्पुरम के पय्यानाडु स्टेडियम में 2 मई को फाइनल में बंगाल को हराकर संतोष ट्रॉफी जीती थी। केरल टीम की कप्तानी जिजो जोसेफ ने मुख्य कोच बिनो जॉर्ज के नेतृत्व में की, जो टूर्नामेंट के दौरान अजेय रही।

सम्मान
thumb|2 नवंबर 2004 को नई दिल्ली में प्रधान मंत्री मनमोहन सिंह के साथ संतोष ट्रॉफी विजेता केरल टीम
राज्य
 संतोष ट्रॉफी
विजेता (7): 1973-74, 1991-92, 1992-93, 2001-02, 2004-05, 2017-18, 2021-2022
उपविजेता (8): 1987-88, 1988-89, 1989-90, 1990-91, 1993-94, 1999-2000, 2002-03, 2012-13
राष्ट्रीय खेल
स्वर्ण पदक (2): 1987, 1997
रजत पदक (2): 1994, 2022 [6] [7]
बीसी रॉय ट्रॉफी
विजेता (3): 1968-69, 1971-72, 1972-73
उपविजेता (5): 1973-74, 1974-75, 1979-80, 1981-82, 1985-86
मीर इक़बाल हुसैन ट्रॉफी
विजेता (2): 1981-82, 1983-84
एम.दत्ता रे ट्रॉफी
विजेता (1): 1995
अन्य
सैत नागजी फुटबॉल टूर्नामेंट
उपविजेता (1): 1986

 सन्दर्भ
कुब्रा सैत

कुब्रा सैत एक भारतीय अभिनेत्री टीवी होस्ट और मॉडल हैं। उन्होंने सुलतान, रेडी और सिटी ऑफ लाइफ़ जैसी फिल्मों काम किया है। नेटफ्लिक्स के शो सेक्रेड गेम्स के पहले सीज़न में कुकू के रूप में उनके प्रदर्शन से उन्हें काफ़ी पहचान मिली। उन्होंने एप्पल टीवी+ शो फाउंडेशन में फ़ारा कीन की भूमिका भी निभाई।

प्रारंभिक जीवन और कैरियर
कुब्रा सैत का जन्म बेंगलुरु में जकारिया सैत और यास्मीन सैत के घर हुआ था। उनके छोटे भाई दानिश सैत एक रेडियो जॉकी और टेलीविजन होस्ट हैं। उनके चाचा तनवीर सैत एक राजनीतिज्ञ हैं। उनके दादा अज़ीज़ सैत कर्नाटक में एक मंत्री थे। 2005 में नेशनल इंस्टीट्यूट ऑफ इंफॉर्मेशन एंड मैनेजमेंट साइंसेज, बेंगलुरु से स्नातक करने के बाद कुब्रा दुबई चली गईं। जब वे लगभग तेरह साल की थीं, तब उन्होंने शो की मेजबानी करना शुरू कर दिया था। कुब्रा ने मनोरंजन उद्योग में अपना भविष्य बनाने से पहले दुबई में माइक्रोसॉफ़्ट के साथ एक अकाउंट मैनेजर के रूप में काम किया। वे 2013 में भारत की सर्वश्रेष्ठ महिला एम्सी पुरस्कार की विजेता हैं। उन्होंने 2009 में मिस इंडिया वर्ल्डवाइड ब्यूटी पेजेंट में मिस पर्सनैलिटी का ख़िताब भी जीता। सैत को नेटफ्लिक्स शो सैक्रेड गेम्स में कुकू नाम की एक ट्रांसजेंडर महिला की भूमिका के लिए प्रशंसा भी मिली।

संदर्भ

बाहरी कड़ियाँ

 

श्रेणी:अभिनेत्री
श्रेणी:मॉडल
श्रेणी:बंगलोर के लोग
भारत का दूतावास, टोक्यो

टोक्यो में भारतीय दूतावास जापान में भारत का मुख्य राजनयिक मिशन हैं। वर्तमान राजदूत सीबी जॉर्ज हैं।

अपने राजनयिक मिशन में, भारत ओसाका में अपना महावाणिज्य दूतावास भी कार्याव्रत है।

 हाल के जी-20 के लिए घटनाएं 
24 मार्च, 2023 को विदेश मंत्री योशिमासा हयाशी ने जापान के प्रतिनिधि के रूप में जापान में भारतीय दूतावास में आयोजित चेरी ब्लॉसम व्यूइंग रिसेप्शन में भाग लिया। उन्होंने दो बिंदुओं का उल्लेख किया: भारत-जापान संबंधों को गहरा करने के लिए अधिकतम प्रयास करना और व्यवसाय को बढ़े के लिए कार्य करना।

मार्च में, विदेश मंत्री हयाशी स्वास्थ की आवश्यकता का हवाला देते हुए मार्च की शुरुआत में भारत में आयोजित जी20 विदेश मंत्रियों की बैठक से अनुपस्थित थे। संसदीय उप-मंत्रियों के लिए टोक्यो में विदेशी दूतावासों द्वारा आयोजित कार्यक्रमों में भाग लेने की प्रथा है, लेकिन इस बार मौजूदा विदेश मंत्री अपना आतिथ्य दिखाने के लिए चेरी ब्लॉसम देखने के स्वागत समारोह में शामिल हुए।

 संदर्भ 

 बाहरी कड़ियाँ
 
 

श्रेणी:भारत के राजनयिक मिशन
श्रेणी:जापान में राजनयिक मिशन
चेन्नई पुस्तक मेला

चेन्नई पुस्तक मेला (पूर्व नाम-मद्रास पुस्तक मेला) बुकसेलर्स एंड पब्लिशर्स एसोसिएशन ऑफ साउथ इंडिया (बापसी) द्वारा चेन्नई में आयोजित एक वार्षिक पुस्तक मेला है। यह मेला सामान्य रूप से लगभग दो सप्ताह तक चलता है। यह मेला सामान्य रूप से नववर्ष-पोंगल सीज़न के दौरान लगता है। यह दिसंबर के आखिरी सप्ताह और जनवरी के तीसरे सप्ताह के बीच आयोजित किया जाता है।  कोलकाता पुस्तक मेले के बाद यह देश का दूसरा सबसे बड़ा पुस्तक मेला है। इस मेले में सभी प्रमुख तमिल और अंग्रेजी प्रकाशन भाग आते हैं। इसे चेन्नई संगीत-सत्र के साथ-साथ चेन्नई सांस्कृतिक कैलेंडर में एक महत्वपूर्ण घटना माना जाता है।

मेले का 46वाँ संस्करण (2023) 6 जनवरी 2023 से 22 जनवरी 2023 तक आयोजित किया गया।

इतिहास
पहला मद्रास पुस्तक मेला तमिलनाडु में मद्रास में आयोजित किया गया था। उसका आयोजन प्रमुख प्रकाशन कंपनियों के संगठन, द बुकसेलर्स एंड पब्लिशर्स एसोसिएशन ऑफ साउथ इंडिया (बापसी) ने 14 से 24 दिसंबर 1977 के बीच मद्रास में किया था।  पहले मद्रास पुस्तक मेले में 22 प्रकाशक आए थे। यह बी.आई. प्रकाशन के के.वी. मैथ्यू की पहल के कारण मदरसा-ए-आज़म स्कूल में आयोजित किया गया था। उन्हें मेले के अगले पाँच मेले-आयोजन की योजना और संगठन का श्रेय भी दिया जाता है।

इन्हें भी देखें
 विश्व पुस्तक मेला
 विश्व पुस्तक मेला २०१०

संदर्भ

वेबसाइट
 Official website

श्रेणी:मेले
श्रेणी:विश्व पुस्तक मेला
श्रेणी:चेन्नई
अन्नात्थे (फ़िल्म)

अन्नात्थे (अनुवाद: बड़ा भाई) 2021 की एक भारतीय तमिल भाषा की एक्शन फ़िल्म है। इसका निर्देशन शिव ने किया है। फिल्म का निर्माण सन पिक्चर्स के बैनर तले कलानिधि मारन द्वारा किया गया है। फिल्म में रजनीकांत, खुशबू, मीना, नयनतारा और कीर्ति सुरेश हैं। जगपति बाबू, प्रकाश राज और सूरी ने फ़िल्म में मुख्य भूमिका निभाई है। फ़िल्म के लिए संगीत डी. इम्मान ने तैयार किया है। फ़िल्म की सिनेकला और संपादन का भार क्रमशः वेट्री और रूबेन ने संभाला है।

निर्माण
फिल्म की आधिकारिक घोषणा अक्टूबर 2019 में की गई थी। यह फ़िल्म शिव और रजनीकांत के सहयोग को चिह्नित करने वाली पहली फ़िल्म है। फिल्म की मुख्य फोटोग्राफी अभिनेता के जन्मदिन की पूर्व संध्या पर 11 दिसंबर 2019 को शुरू हुई थी जो सितंबर 2021 में पूरी हुई। कोविड-19 महामारी के परिणामस्वरूप फ़िल्म की शूटिंग प्रक्रिया डेढ़ साल तक चली। दिसंबर 2020 के अंत में भारत में लॉकडाउन और रजनीकांत के स्वास्थ्य संबंधी मुद्दों के कारण फिल्म के निर्माण में देरी हुई। फिल्म की शूटिंग मुख्य रूप से हैदराबाद के रामोजी फिल्म सिटी में की गई थी, जबकि कुछ दृश्यों की शूटिंग चेन्नई में की गई थी।

कथानक
यह फ़िल्म कलैयान के इर्द-गिर्द घूमती है, जो तंजावुर में एक सरपंच है। वह अपनी छोटी बहन थांगा मीनाची से बहुत प्यार करता है और उसे खुश करने के लिए सब कुछ करता है। जब वह अपने प्रेमी के साथ कोलकाता भाग जाती है तब वह उसे मनोज पारेकर नामक एक दुष्ट गुंडे और उसके बड़े भाई, उधव पारेकर के चंगुल से बचाने के लिए हर संभव प्रयास करता है।

सिनेमाघर में
अन्नात्थे को दिवाली के अवसर पर 4 नवंबर 2021 को जारी किया गया था। फ़िल्म ने 240 करोड़ रुपए कमाए।  इसने तमिलनाडु बॉक्स ऑफिस पर 150 करोड़ रुपये का आँकड़ा भी पार कर लिया, इस प्रकार यह उपलब्धि हासिल करने वाली अन्नात्थे तीसरी फिल्म बन गई।

संदर्भ

बाहरी कड़ियाँ

श्रेणी:फ़िल्म
श्रेणी:तमिल फ़िल्म
श्रेणी:एक्शन फ़िल्में
बिंदराय मानकी

बिंदराय मानकी एक भारतीय क्रांतिकारी थे, जिन्होंने 1831-32 में ब्रिटिश शासन के खिलाफ छोटानागपुर में कोल विद्रोह का नेतृत्व किया था। उन्होंने 1831 मेंं सिंदराय मानकी और सुर्गा मुंडा के साथ मिलकर कोल आदिवासियों को मिलाकर ईस्ट इण्डिया कम्पनी के विरुद्ध लड़ाई लड़ी थी। 

 जीवनी 
बिदराय का जन्म बंदगांव के ईचागुटू गांव में एक हो (कोल) मानकी परिवार में हुआ था। उनके बड़े भाई सिंदराय बंदगांव में 12 गांवों के मानकी थे। उनकी दो बहनें भी थी। 

 विद्रोह 
छोटानागपुर में ब्रिटिश ईस्ट इंडिया कंपनी के आगमन के बाद से ही आदिवासियों पर अत्याचार बढ़ने लगा। कंपनी ने पुराने जमींदारों (मानकी) को हटाकर नए गैर-आदिवासी जमींदारों को नियुक्त किया। इन्हीं मानकी-मुंडाओं में से दो भाई - सिंदराय और बिंदराय भी थे। इसके साथ ही छोटानागपुर में दिकुओं (बाहरी लोगों) खासकर सिख और मुसलमान लोगों का आगमन बढ़ने लगा। सिख और मुसलमान लोग आदिवासी गांवों में बस गए और आदिवासी किसानों तथा महिलाओं पर अत्याचार करने लगे।

छोटानागपुर के राजा के भाई हरिनाथ शाही ने बंदगांव के मानकी सिंदराय और बिंदराय की जमीन छीनकर एक सिखों और मुसलमानों को दे दिया। इसपर छोटानागपुर के राजा ने भी उनकी कोई सहायता नहीं की। सिखों ने उनके दो बहनों के साथ बलात्कार और बिंदराय की पत्नी का अपमान भी किया। सिखों और मुसलमानों अपनी शक्तियों का दुरुपयोग कर कोल महिलाओं को अगवा कर लेते थे। इन्हीं कारणों से नाराज़ सिंदराय मानकी, बिंदराय मानकी और सुर्गा मुंडा ने बंदगांव और रांची के सभी कोल (हो, भूमिज और मुण्डा) आदिवासियों को एकत्रित कर 11 दिसंबर 1831 को विद्रोह किया। यह विद्रोह बाहरी लोगों के विरुद्ध हुआ; सिख, मुसलमान, हिन्दू और अंग्रेज। कोल आदिवासियों ने सिखों और मुसलमानों के साथ साथ हिन्दूओं पर भी हमला किया, उनको मारकर उनके घरों को जला दिया गया। सोनपुर, बंदगांव, तमाड़, लंका और रांची में विद्रोह ने विध्वंसकारी रूप ले लिया। बिंदराय ने 1832 में खरसावां के ठाकुर चैतन सिंह के विरुद्ध लड़ाई में भूमिज विद्रोह के नायक गंगा नारायण सिंह की भी सहायता की।

19 मार्च 1832 को बिंदराय मानकी और सुर्गा मुंडा ने आत्मसमर्पण कर दिया। 1832 में कैप्टन विल्किंसन के नेतृत्व में सेना की टुकडिय़ों ने इस विद्रोह को दबा दिया। 1832 में कोल विद्रोह और भूमिज विद्रोह ने ब्रिटिश कंपनी को हिला कर रख दिया था।

 इन्हें भी देखें 

 कोल विद्रोह

 सन्दर्भ 

श्रेणी:भारतीय क्रांतिकारी
श्रेणी:आदिवासी
श्रेणी:भारतीय (आदिवासी)
श्रेणी:झारखंड
ईडन हैज़ार्ड (फुटबालर)

ईडन हैज़ार्ड (जन्म 7 जनवरी 1991) का पूरा नाम ईडन माइकल वाल्टर हैज़ार्ड है। वे बेल्जियम के एक पेशेवर फुटबॉलर हैं जो ला लीगा क्लब रियल मैड्रिड के लिए विंगर या हमलावर मिडफील्डर के रूप में खेलते हैं। उन्हें उनकी सृजनात्मकता, ड्रिब्लिंग (गेंद को आगे की तरफ़ ले जाना), पासिंग और दूरदर्शिता के लिए जाने जाना जाता है। ऐसे कौशल रखने वाले वे अपनी पीढ़ी के सर्वश्रेष्ठ खिलाड़ियों में से एक हैं।

आरंभिक जृवन
हैज़र्ड दो पूर्व फुटबॉल खिलाड़ियों के बेटे हैं और उन्होंने अपने खेल की शुरुआत बेल्जियम में स्थानीय युवा क्लबों के लिए खेलते हुए की। 2005 में वे फ्रांस चले गए जहाँ उन्होंने लीग 1 क्लब लिले के साथ अपने आगामी जीवन की शुरुआत की। 

पेशेवर खिलाड़ी
ईडन माइकल वाल्टर हैज़ार्ड क्लब की अकादमी में दो साल खेले। 16 साल की उम्र में नवंबर 2007 में अपने पेशेवर खेल की शुरुआत की। वे लिले टीम का एक अभिन्न अंग बन गए। वे अपने पहले पूर्ण सीज़न में 'लीग 1 यंग प्लेयर ऑफ़ द ईयर' पुरस्कार जीतने वाले पहले गैर-फ़्रांसीसी खिलाड़ी बने साथ ही अगले सीज़न में दो बार पुरस्कार जीतने वाले पहले खिलाड़ी भी बने। 2010-11 फ़्रेंच फ़ुटबॉल में वे लिले टीम का हिस्सा थे जिसने लीग और कप डबल जीता था। बेहतरीन प्रदर्शन के लिए उन्हें लीग 1 प्लेयर ऑफ द ईयर का ख़िताब दिया गया था। यह पुरस्कार जीतने वाले वे सबसे कम उम्र के खिलाड़ी थे।

संदर्भ

बाहरी कड़ियाँ

 Eden Hazard रियल मैड्रिड सीएफ़ वेबसाइट पर

श्रेणी:खिलाड़ी
श्रेणी:फुटबॉल खिलाड़ी
श्रेणी:बेल्जियम के लोग
स्टीव हार्वे

ब्रोडरिक स्टीफ़न हार्वे (जन्म: 17 जनवरी 1957) अमेरिकी टेलीविजन होस्ट, निर्माता और हास्य अभिनेता हैं। वह द स्टीव हार्वे मॉर्निंग शो, फैमिली फ्यूड, सेलिब्रिटी फैमिली फ्यूड, फैमिली फ्यूड अफ्रीका, जज स्टीव हार्वे की मेजबानी किये हैं। यह सब टेलीविजन कार्यक्रम हैं। वह पूर्व में मिस यूनिवर्स प्रतियोगिता की मेजबानी भी करते थे। स्टीव हार्वे ने 1980 के दशक की शुरुआत में एक स्टैंड-अप कॉमेडियन के रूप में अपना करियर शुरू किया था। बाद में उन्होंने शोटाइम एट द अपोलो की मेजबानी की। इसके बाद वह टेलीविजन कार्यक्रम, द स्टीव हार्वे शो से प्रसिद्ध हुए। उनका आखिरी स्टैंडअप कार्यक्रम 2012 में हुआ था। इसके अलावा उन्होंने फैमिली फ्यूड और सेलिब्रिटी फैमिली फ्यूड की मेजबानी की है। वह 2010 से यह भूमिका निभा रहे हैं। 

स्टीव हार्वे की तीन बार शादी हो चुकी है और उनके सात बच्चे हैं (चार अपने और तीन सौतेले बच्चे)। मार्सिया हार्वे से उनकी पहली शादी हुई थी। उससे उनकी दो बेटियाँ (जुड़वाँ ब्रांडी और कार्ली) और एक बेटा (ब्रोडरिक हार्वे जूनियर) है। फिर मैरी शेकेलफ़ोर्ड से अपनी दूसरी शादी से, उनका का एक और बेटा है जिसका नाम विंटन है। नवंबर 2005 में इस जोड़े का तलाक हो गया। जून 2007 में, उन्होंने मार्जोरी ब्रिजेस से शादी की। मार्जोरी हार्वे पहले से तीन बच्चों (मॉर्गन, जेसन और लोरी) की मां हैं, जिनमें से सभी को स्टीव ने गोद ले लिया है। एक लेखक के रूप में, उन्होंने चार किताबें लिखी हैं। जिनमें उनकी एक्ट लाइक ए लेडी, थिंक लाइक ए मैन प्रख्यात हुई थी। यह मार्च 2009 में प्रकाशित हुई थी।

सन्दर्भ

बाहरी कड़ियां

 
 
 The Steve & Marjorie Harvey Foundation

श्रेणी:1957 में जन्मे लोग
श्रेणी:अफ़्रीकी अमेरिकी
श्रेणी:जीवित लोग
द कॉन्ज्यूरिंग

द कॉन्ज्यूरिंग () 2013 में आई अमेरिकी डरावनी फ़िल्म है जो जेम्स वान द्वारा निर्देशित और चाड हेस व कैरी डब्ल्यू हेस द्वारा लिखित है। यह द कॉन्ज्यूरिंग यूनिवर्स फ़्रैंचाइज की पहली फ़िल्म है। फ़िल्म के मुख्य कलाकार वेरा फ़ार्मिगा, पैट्रिक विल्सन, रॉन लिविंगस्टन और लिली टेलर हैं। पैट्रिक विल्सन और वेरा फ़ार्मिंग ने क्रमश: एड और लॉरेन वॉरेन की भूमिका निभाई है जो अतिप्राकृतिक (paranormal) गतिविधियों की जाँच और लेखन से जुड़े हुए हैं। उनकी कथित वास्तविक जीवन की रिपोर्टों ने एमिटीविले हॉरर कहानी और फ़िल्म फ्रेंचाइजी को प्रेरित किया। वॉरेन दंपत्ति पेरोन परिवार की सहायता के लिए आए जिन्होंने 1971 में रोड आइलैंड में अपने नवअधिकृत फ़ार्महाउस में परेशान करने वाली घटनाओं का अनुभव किया था।

फ़िल्म निर्माण की गतिविधि जनवरी 2012 में शुरू हुई। रिपोर्टों में वान की पुष्टि द वॉरेन फाइल्स नामक फ़िल्म के निर्देशक के रूप में की गई। बाद में इसे द कॉन्ज्यूरिंग नाम दिया गया जो एड और लोरेन वॉरेन के कथित वास्तविक जीवन के कारनामों पर केंद्रित थी। फरवरी 2012 में उत्तरी कैरोलिना के विलमिंगटन में फ़िल्म का निर्माण आरंभ हुआ।

द कॉन्ज्यूरिंग को वार्नर ब्रदर्स पिक्चर्स और न्यू लाइन सिनेमा द्वारा 19 जुलाई 2013 को संयुक्त राज्य अमेरिका और कनाडा में रिलीज़ किया गया था। इसे समीक्षकों से सकारात्मक समीक्षा मिली जिन्होंने अभिनय, निर्देशन, पटकथा, परिवेश और संगीत की प्रशंसा की।

सन्दर्भ

बाहरी कड़ियाँ
 
 

श्रेणी:अमेरिकी फ़िल्में
श्रेणी:द कॉन्ज्यूरिंग यूनिवर्स की फ़िल्में
सिंदराय मानकी

सिंदराय मानकी जिन्हें सिंगराय मानकी के नाम से भी जाना जाता है; एक भारतीय क्रांतिकारी थे, जिन्होंने 1831-32 में ब्रिटिश शासन के खिलाफ छोटानागपुर में कोल विद्रोह का नेतृत्व किया था। उन्होंने 1831 मेंं बिंदराय मानकी और सुर्गा मुंडा के साथ मिलकर कोल आदिवासियों को मिलाकर ईस्ट इण्डिया कम्पनी के विरुद्ध लड़ाई लड़ी थी।

सिंदराय सोनपुर परगना के बंदगांव में 12 गांवों के मानकी थे। सिंदराय और बिंदराय दोनों भाई थे और उनकी दो बहनें भी थी। छोटानागपुर के राजा के भाई हरनाथ शाही ने उनकी जमीन छीनकर सिखों को बेच दिया। सिखों ने उनकी दोनों बहनों के साथ बलात्कार किया और उनकी पत्नियों का भी अपमान किया। इसके विरोध में सिंदराय मानकी, बिंदराय मानकी और सुर्गा मुंडा ने 1832 में दिकुओं (सिखों, मुसलमानों और हिन्दूओं) के खिलाफ विद्रोह किया, जिसे कोल विद्रोह या लड़ाका विद्रोह के नाम से जाना जाता है।

 इन्हें भी देखें 
 कोल विद्रोह

 सन्दर्भ 

श्रेणी:भारतीय क्रांतिकारी
श्रेणी:आदिवासी
श्रेणी:भारतीय (आदिवासी)
श्रेणी:झारखंड
एंज़ो फर्नांडीज़

एंज़ो फर्नांडीज़ () अर्जेंटीना के एक पेशेवर फुटबॉलर हैं जो प्रीमियर लीग क्लब चेल्सी और अर्जेंटीना की राष्ट्रीय टीम के लिए मिडफील्डर के रूप में खेलते हैं।

फर्नांडीज़ ने 2019 में क्लब तीम के लिए अपनी पहली शुरुआत रिवर प्लेट के अकादमी स्नातक के रूप में की। रिवर प्लेट क्लब में फर्नांडीज़ ने खुद को एक अभिन्न खिलाड़ी के रूप में स्थापित किया और 2021 में अर्जेंटीना प्राइमेरा डिवीजन जीता। 2022 में वह पुर्तगाली प्रिमेइरा लीगा टीम एस एल बेनफिका में शामिल हो गए। बेनफिका के लिए केवल छह महीने खेलने के बाद उन्हें जनवरी 2023 में ब्रिटिश-रिकॉर्ड ट्रांसफर शुल्क पर प्रीमियर लीग क्लब चेल्सी द्वारा खरीदा गया।

अर्जेंटीना के लिए सीनियर अंतरराष्ट्रीय स्तर पर पदार्पण करने से पहले फर्नांडीज़ ने अंडर-18 स्तर पर अपने देश का प्रतिनिधित्व किया था। उन्होंने 2022 फीफा विश्व कप में अर्जेंटीना का प्रतिनिधित्व किया और अपने देश को तीसरा खिताब जीताने में महत्वपूर्ण भूमिका निभाई। उनके प्रदर्शन के कारण उन्हें टूर्नामेंट के युवा खिलाड़ी पुरस्कार से सम्मानित किया गया।

क्लब करियर
रिवर प्लेट
सैन मार्टिन, ब्यूनस आयर्स में राउल और मार्टा के घर में जन्मे फर्नांडीज के चार भाई हैं। रिवर प्लेट में शामिल होने से पहले फर्नांडीज़ क्लब ला रेकोवा नामक एक स्थानीय टीम के लिए खेलते थे।

बेनफिका
23 जून 2022 को रिवर प्लेट ने प्रिमेइरा लीगा टीम बेनफिका के साथ फर्नांडीज के 75% आर्थिक अधिकारों के लिए €1 करोड़ शुल्क पर समझौता किया।

चेल्सी
31 जनवरी 2023 को बेनफिका से अंतिम समझौता होने के बाद चेल्सी ने फर्नांडीज के साथ £10.7 करोड़ का अनुबंध किया। उन्होंने साढ़े आठ साल के अनुबंध पर हस्ताक्षर किए जो 2031 तक वैध है।

सन्दर्भ

बाहरी कड़ियाँ

 प्रोफाइल चेल्सी एफ.सी. की वेबसाइट पर

श्रेणी:2001 में जन्मे लोग
श्रेणी:जीवित लोग
श्रेणी:फुटबॉल खिलाड़ी
श्रेणी:अर्जेंटीना के फ़ुटबॉल खिलाड़ी
श्रेणी:अर्जेण्टीना के खिलाड़ी
पोटो हो

पोटो हो या पोटो सरदार एक भारतीय स्वतंत्रता सेनानी थे जिन्होंने 1837 में हो आदिवासियों के साथ ब्रिटिश ईस्ट इंडिया कंपनी के विरुद्ध विद्रोह किया था। वे ब्रिटिश शासन के खिलाफ वर्तमान झारखण्ड के सेरेंगसिया घाटी युद्ध के नायक थे।

पोटो हो जगन्नाथपुर के राजाबासा गांव के निवासी थे। पोटो हो ने 18 नवंबर 1837 को टोंटो प्रखंड की सेरेंगसिया घाटी में अंग्रेजी फौज के साथ हुए भीषण छापामार युद्ध का नेतृत्व किया था। पोटो सरदार और उनके साथियों को कुचलने के लिए ब्रिटिश कंपनी ने कैप्टन आर्मस्ट्रांग को 400 फायरमैन, 60 घुड़सवार और 2 बंदूकों की टुकड़ी सौंपी गई थी। अंग्रेजों की सहायता के लिए सरायकेला के जमींदार ने अपने 200 पाइक (सिपाही) भी भेजे थे।

8 दिसंबर 1837 को पोटो हो, नारा हो, पांडुआ हो, बोड़ाय हो और बोड़ा हो सहित 25 साथियों को गिरफ्तार कर लिया गया था। 1 जनवरी 1838 को पोटो हो, नारा हो और बोड़ोय हो को जगन्नाथपुर में एक पेड़ पर फांसी दी गई। 2 जनवरी 1838 को बोड़ा हो और पांडुआ हो को सेरेंगसिया गांव में फांसी दी गई।

इन्हें भी देखें
 हो (जनजाति)

 सन्दर्भ 

श्रेणी:भारतीय क्रांतिकारी
श्रेणी:आदिवासी
श्रेणी:भारतीय (आदिवासी)
श्रेणी:झारखंड
2022 मुहम्मद तथ्य विवाद

अंगूठाकार|264x264पिक्सेल|पश्चिम बंगाल के कोलकाता में मुस्लिम समुदाय ने टिप्पणी हेतु विरोध प्रदर्शन किया।

2022 मुहम्मद तथ्य विवाद 27 मई 2022 को शुरू हुआ, जब भारत की सत्तारूढ़ पार्टी, भारतीय जनता पार्टी (भाजपा) की प्रवक्ता नूपुर शर्मा ने ज्ञानवापी मस्जिद विवाद पर टाइम्स नाउ की वाद-विवाद में इस्लामीय पैगम्बर मुहम्मद के बारे में विवादास्पद टिप्पणी की। प्रतिपक्ष ने विवादित शिवलिंग को फाउण्टेन बताया.  टिप्पणियाँ मुहम्मद और उसकी तृतीय पत्नी आइशा की निकाह के समय और संसिद्धि के समय की आयु के सन्दर्भ में थीं।  यद्यपि, वह केवल हदीस का उद्धरण दे रही थी।   विवाद 1 जून को तब बढ़ गया, जब दिल्ली भाजपा के माध्यम प्रमुख नवीन जिन्दल ने ट्विटर पर इसी प्रकार की टिप्पणी की। 4 जून तक, टिप्पणियों को सामाजिक माध्यम पर व्यापक रूप से साझा किया गया था, और खाड़ी सहयोग परिषद और तुर्की के सभी देशों में शीर्ष 10 हैशटैग में आवृत्त था।

इस टिप्पणी की मुस्लिम देशों ने कठोर निन्दा की थी।  भारत के भीतर, शर्मा और जिन्दल के विरुद्ध द्वादशों पुलिस मामले दर्ज किए गए थे।  देश के कुछ भागों में विरोध प्रदर्शन हिंसक हो गए, जिससे कई लोगों की मृत्यु हो गई और कई आघात हो गए। उत्तर प्रदेश में हिंसा के कारण कुछ आरोपी दंगाइयों के घरों को दण्डात्मक रूप से ध्वस्त कर दिया गया। 

भारत के सहयोगियों और सहभागियों सहित कई खाड़ी देशों ने कठोर निन्दा की और भारतीय वस्त्वों के बहिष्कार की धमकियाँ दी गईं।
सन्दर्भ
सरकारी वनस्पति उद्यान, ऊटी

thumb|तमिलनाडु के ऊटी शहर में वनस्पति उद्यान
thumb|वनस्पति उद्यान, ऊची भारत
thumb|right
thumb|right
thumb|right
thumb|तमिलनाडु के ऊटी शहर में वनस्पति उद्यान का दृश्य
सरकारी वनस्पति उद्यान, भारत के तमिलनाडु राज्य, कोयंबटूर (ऊटी) के पास, उधगमंडलम में एक वनस्पति उद्यान है, जिसे 1848 में बनाया गया था।यह समुद्र तल से 2250-2500 मीटर की ऊँचाई पर पहाड़ी की ढलान पर चढ़ता है। उद्यान की जलवायु समशीतोष्ण है, जिसमें औसतन 140 सेमी वर्षा होती है, जिसमें से अधिकांश दक्षिण-पश्चिम मानसून के दौरान होती है, जिसमें नवंबर से फरवरी तक ठंडी रातें होती हैं। अधिकतम और न्यूनतम तापमान क्रमशः 28°C और 0°C हैं।
इतिहास 
सरकारी वनस्पति उद्यान अर्थात उधगमंडलम की स्थापना 1848 में हुई थी। इसके वास्तुकार विलियम ग्राहम मैकाइवर थे। ट्वीडेल के मार्क्विस ने 1840 के दशक के अंत में प्रारंभिक ढांचा तैयार किया। उचित मूल्य पर सब्जियों की आपूर्ति के उद्देश्य से यूरोपीय निवासियों के बीच 3 रुपये प्रति माह की सदस्यता द्वारा इस प्रकार के उद्यानों की स्थापना की गई थी। 
प्रजातियाँ
इन बगीचों में पौधों, झाड़, फ़र्न, पेड़, हर्बल और बोन्साई पौधों की विदेशी और स्वदेशी दोनों तरह की लगभग एक हजार प्रजातियाँ पायी जाती हैं। बगीचों के केंद्र में एक जीवाश्म पेड़ का तना है जो अनुमानतः 20 मिलियन वर्ष पुराना है। बगीचों में फूलों के पौधों के साथ कई  "बागीचे", "फूलों से उगे हुए तालाब", "इतालवी शैली में फूलों और फर्न के बिस्तर", फूलों के पौधों के कई भूखंड, विभिन्न प्रकार के औषधीय पौधे इत्यादि पाये जाते हैं।
संग्रह 
वर्तमान वनस्पति उद्यान छह खंडों में विभाजित हैं‌ : "निचला बागीचा", "नया बागीचा", "इटालियन बागीचा", "सार्वजनिक संरक्षिका", "फाउंटेन टेरेस" और "नर्सरीज़"।
पुष्प प्रदर्शनी
पहला पुष्प प्रदर्शनी कार्यक्रम वर्ष 1896 में नीलगिरी कृषि बागवानी सोसाइटी के अध्यक्ष, नीलगिरी के तत्कालीन कलेक्टर श्री जे॰एच॰ट्रेमेनहेरे द्वारा आयोजित किया गया था। सरकार ने 1980 में नीलगिरी पुष्प और फल कार्यक्रम समिति नामक एक समिति बनाकर नीलगिरी कृषि-बागवानी सोसायटी से पुष्प प्रदर्शनी अपने हाथ में ले ली। पुष्प प्रदर्शनी हर साल दुनिया भर से लगभग 150,000 पर्यटकों को आकर्षण का केंद्र बनती है। पुष्प प्रदर्शनी दो से पाँच दिनों तक आयोजित की जाती है। पहले दिन कार्यक्रम
संदर्भ

श्रेणी:भारत में वनस्पति उद्यान
श्रेणी:तमिलनाडु
श्रेणी:तमिलनाडु के संरक्षित क्षेत्र
ऑस्टिन बटलर (अभिनेता)

ऑस्टिन रॉबर्ट बटलर (जन्म 17 अगस्त 1991) एक अमेरिकी अभिनेता हैं। उन्होंने एल्विस (2022) में एल्विस प्रेस्ली की भूमिका निभाई थी। इसमें उनकी सर्वश्रेष्ठ अभिनेता की भूमिका के लिए अकादमी पुरस्कार हेतु नामांकित किया गया। इसके साथ ही उन्होंने गोल्डन ग्लोब पुरस्कार और बाफ्टा भी जीता। ऑस्टिन को टाइम पत्रिका ने 2023 में दुनिया के 100 सबसे प्रभावशाली लोगों में से एक नामित किया गया।

जन्म
ऑस्टिन का जन्म 17 अगस्त 1991 को अनाहेम कैलिफ़ोर्निया में हुआ था। वे एक सौंदर्यशास्त्री  लोरी ऐनी (नी हॉवेल) के पुत्र थे।  जब ऑस्टिन सात साल के थे तब दोनों का तलाक हो गया था। उनकी एक बड़ी बहन एशले (जन्म 1986) है। उन्होंने ऑस्टिन के साथ नेड्स डिक्लासिफाइड स्कूल सर्वाइवल गाइड में अभिनय किया था।

जब बटलर तेरह साल के थे तब ऑरेंज काउंटी मेले में एक अभिनय प्रबंधन कंपनी के प्रतिनिधि ने उनसे संपर्क किया था। जिसने उन्हें मनोरंजन जगत में शुरुआत करने में मदद की। ऑस्टिन को अच्छा लगाा इसलिए उन्होंने जल्दी ही अभिनय की कक्षाएँ लेना शुरू कर दिया। 

टेलीविज़न पर
बटलर ने टेलीविज़न पर अभिनय करना शुरू किया। उन्होंने पहले डिज़्नी चैनल और निकेलोडियन में अभिनय किया। बाद में किशोर नाटकों में भी अभिनय की शुरुआत की। उनमें द सीडब्ल्यू के लाइफ़ अनएक्सपेक्टेड (2010-2011) और स्विच्ड ऐट बर्थ (टीवी शृंखला) (2011-2012) के आगामी भाग भी शामिल थे। 

संदर्भ

बाहरी कड़ियाँ

 

श्रेणी:अभिनेता
श्रेणी:अमेरिकी अभिनेता
श्रेणी:अमेरिका के लोग
श्रेणी:टेलीविजन वेब श्रृंखला
जन गण मन (2022 फिल्म)

जन गण मन 2022 मे बनी एक मलयालम भाषा की कानूनी थ्रिलर फिल्म है, जो दीजो जोस एंटनी द्वारा निर्देशित है और इसमें पृथ्वीराज सुकुमारन, सूरज वेंजारामुडु, पसुपति राज, जी. एम. सुंदर, ममता मोहनदास, श्री दिव्या ने अभिनय किया है। यह फ़िल्म 28 अप्रैल 2022 को रिलीज़ हुई थी जिसे कथा शैली, कलाकारों के प्रदर्शन और तकनीकी पहलुओं के लिए सकारात्मक समीक्षा मिली।
फिल्म निर्माण
इस फिल्म का निर्माण सुप्रिया मेनन और लिस्टिन स्टीफन ने किया है। और फिल्म में पृथ्वीराज सुकुमारन, सूरज वेंजारामूडु, पसुपति राज, जी. एम. सुंदर और ममता मोहनदास ने अभिनय किया हैं।

संगीत
फिल्म का संगीत जेक बेजॉय ने तैयार किया है।
फिल्म रिलीज
सिनेमाघरो मे रिलीज
जन गण मन 28 अप्रैल 2022 को रिलीज़ हुई। यह फ़िल्म पहले 2021 के अंत में रिलीज़ होने वाली थी, लेकिन भारत में कोविड्-19 महामारी के कारण इसमें देरी हुई। फ़िल्म को मलयालम से तमिल, तेलुगु और कन्नड़ में डब संस्करण के साथ रिलीज़ किया गया था।

होम मीडिया
फ़िल्म के डिजिटल स्ट्रीमिंग अधिकार नेटफ्लिक्स द्वारा खरीदे गए और इसकी स्ट्रीमिंग 2 जून 2022 से शुरू हुई।

फ़िल्म समीक्षा

जन गण मन को आलोचकों और दर्शकों से समान रूप से सकारात्मक समीक्षा मिली। टाइम्स ऑफ इंडिया की दीपा सोमन ने फिल्म को 5 में से 3.5 रेटिंग देते हुए लिखा, "जो लोग वास्तविक जीवन की घटनाओं से प्रेरित एक अच्छी राजनीतिक अपराध थ्रिलर पसंद करते हैं, वे जन गण मन का आनंद ले सकते हैं, जो आपको सोचना, सवाल करना, चुनौती देना जेसे बहुत कुछ सिखाता है।" आम आदमी जो समाचारों को उसके अंकित मूल्य पर देखता है।" पिंकविला ने 3.5/5 दिया और लिखा, सामाजिक विवेक और सही प्रश्न पूछने के बारे में यह एक आकर्षक सामाजिक फिल्म है। इंडियन एक्सप्रेस ने लिखा, "पृथ्वीराज ने इस उपदेशात्मक और संरक्षणवादी राजनीतिक थ्रिलर में सबका दिल जीत लिया"। द न्यू इंडियन एक्सप्रेस ने लिखा, "पृथ्वीराज-अभिनीत एक महाकाव्य, उच्च प्रभाव वाली राजनीतिक थ्रिलर है"। द वीक के एंसी के सनी ने 5 में से 3.5 रेटिंग दी और लिखा, "सूरज वेंजारामूडु ने एक विचारोत्तेजक राजनीतिक थ्रिलर में शो चुरा लिया"। लेटेस्टली के श्रीजू सुधाकरन ने फिल्म को 3/5 की रेटिंग दी और लिखा "पृथ्वीराज सुकुमारन, सूरज वेंजारामूडु की फिल्म एक लड़खड़ाती, तंग पटकथा में बिल्कुल सही सवाल किये है"।

यह फिल्म भारत में न्यायेतर हत्याओं की कई वास्तविक घटनाओं पर आधारित है, जिसमें 2016 में रोहित वेमुला की आत्महत्या, 2018 में केरल में एक आदिवासी व्यक्ति की हत्या,  2019 हैदराबाद सामूहिक बलात्कार मामला और 2019 में फातिमा लतीफ की आत्महत्या शामिल है। .

अगली कड़ी
29 मार्च 2022 को, फिल्म के प्रेस इवेंट के दौरान, पृथ्वीराज ने खुलासा किया कि फिल्म के अगली कड़ी का प्री-प्रोडक्शन काम पहले ही शुरू हो चुका था। उन्होंने यह भी खुलासा किया कि फिल्म के टीज़र और ट्रेलर में दिखाए गए दृश्य फिल्म के दूसरे भाग के थे। पहले भाग में मुख्य रूप से फ़्लैशबैक अनुक्रम होंगे जबकि दूसरे भाग में वर्तमान समय के दौरान घटित होने वाली कहानी होगी।
सन्दर्भ
नाटी (नृत्य)

thumb|किन्नौर जिला में नाटी नृत्य
नाटी एक प्रसिद्ध लोक नृत्य है। यह नृत्य हिमाचल प्रदेश और उत्तराखंड के प्रांतीय संस्कृति से विशेष रूप से जुड़ा हुआ है। नाटी नृत्य ऐतिहासिक रूप से कुल्लू, शिमला, सिरमौर, चम्बा, किन्नौर, उत्तरकाशी, देहरादून (जौनसार-बावर) और टिहरी गढ़वाल जिलों में काफ़ी प्रचलित है। यह नृत्य यहाँ के स्थानीय संस्कृति को दर्शाता है। इसका प्रदर्शन मुख्य रूप से यहाँ के प्रमुख त्योहारों और उत्सवों के दौरान किया जाता है। इसकी शैली काफ़ी हद तक श्री कृष्ण और गोपियों के द्वारा किए जाने वाले रासलीला के समान है। आरम्भ में नाटी शब्द का प्रयोग भारतीय उपमहाद्वीप की पश्चिमी और मध्य पहाड़ियों में गाए जाने वाले पारंपरिक लोक गीतों के लिए किया जाता था पर धीरे-धीरे इन लोक गीतों के साथ-साथ लोक नृत्य भी जुड़ता चला गया। वर्तमान समय में मैदानी इलाकों में जातीय पहाड़ी लोगों के उच्च आप्रवासन के कारण यह नृत्य मैदानी इलाकों में भी लोकप्रिय बन गया है। परम्परागत रूप से ढोल-ढमाऊ नामक वाद्ययंत्र के ताल पर इस नृत्य को प्रस्तुत किया जाता है। इस पहाड़ी नृत्य को गिनीज़ वर्ल्ड रिकॉर्ड्स की पुस्तक में सबसे बड़े लोक नृत्य के रूप में सूचीबद्ध किया गया है।

बहुरूपता
thumb|सिरमौरी नाटी
नाटी नृत्य के कई रूप प्रचलित हैं, जैसे- कुल्लवी नाटी, महासुवी नाटी, सिरमौरी नाटी, किन्नौरी नाटी, जौनपुरी नाटी, सेराजी नाटी, करसोगी नाटी, चुहारी नाटी, बरदा नाटी, बंगाणी नाटी।

गढ़वाली में नाटी को कभी-कभी तांदी भी कहा जाता है, विशेषकर टिहरी गढ़वाल में। लाहौल और स्पीति जिले के लोगों के बीच नाटी का एक अलग ही रूप प्रचलित है, जिसे "गार्फी" कहा जाता है। इसके नाटी से बहुत अधिक भिन्न होने का कारण यह है कि नाटी कभी भी लाहौली संस्कृति का हिस्सा नहीं रहा है। इसी प्रकार किन्नौर में प्रचलित नाटी नृत्य बहुत हद तक मूक अभिनय के समान है, जिसमें कई सुस्त अनुक्रम शामिल होते हैं। नाटी के विभिन्न रूपों में सबसे प्रमुख है लोसर शोन चुकसोम जिसे गढ़वाल में नववर्ष के समय प्रस्तुत किया जाता है, यह नववर्ष फसल बोने और काटने के समय में इस क्षेत्र में मनाया जाता है।

वेशभूषा
नाटी नृत्य के दौरान नर्तक और नर्तकियों को समृद्ध और रंगीन वेशभूषा में सुंदर ढंग से तैयार किया जाता है जो प्रदर्शन की जीवंतता को और भी अधिक बढ़ा देता है। नृत्य के लिए पुरुष आमतौर पर चूड़ीदार के साथ ऊनी वस्त्र पहनते हैं और महिलाएँ नर के समान लंबे वस्त्र पहनती हैं। इसके साथ ही पुरुष सिर पर हिमाचली टोपी पहनते हैं, जिस पर फूल लगे होते हैं, जबकि महिलाएँ अपने सिर को स्कार्फ से ढकती हैं। साथ ही महिलाएँ कई पारम्परिक आभूषणों को भी पहनती हैं।

रिकॉर्ड्स
नाटी नृत्य के नाम पर कई रिकॉर्ड्स भी शामिल हैं। जैसे जनवरी 2016 के दूसरे सप्ताह में नाटी नृत्य को दुनिया के सबसे बड़े लोक नृत्य के रूप में गिनीज़ वर्ल्ड रिकॉर्ड्स की पुस्तक में सूचीबद्ध किया गया है। इसके अतिरिक्त प्रतिभागियों की संख्या के मामले में भी नाटी को सबसे बड़े लोक नृत्य के रूप में जाना जाता है। 26 अक्टूबर 2015 को अंतर्राष्ट्रीय दशहरा उत्सव के दौरान लगभग 9892 महिलाओं ने इस लोक नृत्य में भाग लिया था, इस उत्सव के दौरान महिलाओं ने एक पारंपरिक रंगीन पोशाक कुल्लवी पहन रखी थी।कुल्लू का नाटी लोक नृत्य गिनीज बुक ऑफ़ वर्ल्ड रिकॉर्ड में शामिल

इन्हें भी देखें
लोक नृत्य
गढ़वाल
सन्दर्भ

श्रेणी:लोक नृत्य
श्रेणी:लोक कला
श्रेणी:नृत्य
ननबन

ननबन 2012 की तमिल भाषा फिल्म है। इसे शंकर द्वारा निर्देशित किया गया है। यह राजकुमार हिरानी और विधु विनोद चोपड़ा की हिन्दी फिल्म 3 इडियट्स (2009) की रीमेक है। फ़िल्म में विजय, जीवा, श्रीकांत, इलियाना डी'क्रूज़, सत्यराज और सत्यन हैं। फिल्म में संगीत हैरिस जयराज द्वारा तैयार किया गया है। इसके छायांकन का संचालन मनोज परमहंस ने किया है। जबकि फिल्म का निर्माण जेमिनी फिल्म सर्किट द्वारा किया गया था।

फिल्म दो दोस्तों की एक खोए हुए दोस्त को खोजने की कहानी बतलाती है। उसे वह बहुत ही प्रतिभाशाली और आशावादी छात्र के रूप में याद करते हैं। फिल्म में उनके कॉलेज जीवन के प्रसंगों को दर्शाया गया है। फिर उनका दोस्त स्नातक स्तर की पढ़ाई के बाद चुपचाप गायब हो जाता है। यह खोज एक प्रतिद्वंद्वी सहपाठी की उपस्थिति से शुरू होती है। जो बार-बार उनके साथ एक लंबे समय से भूली हुई शर्त याद दिलाता है।

इस फ़िल्म का फिल्मांकन कुल आठ महीनों तक यूरोप और भारत के विभिन्न स्थानों पर हुआ। फ़िल्म को आम तौर पर सकारात्मक समीक्षा के साथ 12 जनवरी 2012 को जारी किया गया था।  फिल्म को मेलबर्न फिल्म फेस्टिवल में भी प्रदर्शित किया गया था। इंडियन एक्सप्रेस के अनुसार फिल्म ने टिकट खिड़की पर ₹150 करोड़ की कमाई की।

सन्दर्भ

बाहरी कड़ियाँ
 
श्रेणी:2012 की फ़िल्में
श्रेणी:तमिल फ़िल्में
जेफ़ बेक

जेफ़ बेक (24 जून 1944 - 10 जनवरी 2023) का पूरा नाम जेफ़्री अर्नोल्ड बेक है। वे एक अंग्रेज़ी गिटारवादक थे। वे रॉक बैंड द यार्डबर्ड्स के सदस्य के रूप में प्रमुखता से उभरे।  बाद में उन्होंने जेफ बेक ग्रुप और बेक, बोगर्ट एंन ऐपिस को स्थापित किया तथा उसे आगे बढ़ाया। वर्ष 1975 में उन्होंने एक नई धुन पर ध्यान केंद्रित करते हुए वाद्य शैली की ओर रुख किया। ब्लूज़ रॉक, हार्ड रॉक और जैज़ फ़्यूज़न के ज़रिए उनकी विद्युतीय गिटार-रॉक के मिश्रण वाली शैली का विस्तार हुआ।

जेफ़ बेक ने रोलिंग स्टोन और अन्य पत्रिकाओं की महानतम गिटारवादकों की सूची में शीर्ष पाँच नामों में स्थान पाया।  उन्हें अक्सर "गिटारवादक का गिटारवादक" कहा जाता था। रोलिंग स्टोन ने उन्हें रॉक में सबसे प्रभावशाली प्रमुख गिटारवादकों में से एक बताया था। हालाँकि उन्होंने एकल अभिनय के रूप में दो एल्बम (1975 और 1976 में) रिकॉर्ड किए जो सफल भी रहे। उन्होंने कई कलाकारों के साथ रिकॉर्डिंग की। 

जन्म
बेक का जन्म 24 जून 1944 को अर्नोल्ड और एथेल बेक के घर 206 डेमेस्ने रोड, वालिंगटन, सरे (अब ग्रेटर लंदन में) में हुआ था। उनकी एक बहन है, एनेटा। उन्होंने सटन मैनर स्कूल और सटन ईस्ट काउंटी सेकेंडरी मॉडर्न स्कूल से पढ़ाई की। दस साल की उम्र में बेक ने एक चर्च गायक मंडली में गाना गाया।

आरंभिक जीवन
बेक ने लेस पॉल को ऐसा पहला इलेक्ट्रिक गिटारवादक बताया जिससे वे प्रभावित हुए।

संदर्भ

बाहरी कड़ियाँ

श्रेणी:गिटारवादक
श्रेणी:संगीतकार
श्रेणी:लंदन के लोग
जैविक चिकित्सीय अपशिष्ट

जैविक चिकित्सीय अपशिष्ट कोई भी ऐसा कचरा है जिसमें संक्रामक या संभावित संक्रामक सामग्री होती है। ये अपशिष्ट मनुष्यों और जानवरों के निदान, उपचार और टीकाकरण के दौरान उत्पन्न होते हैं।‌‌ जैविक चिकित्सीय कचरा ठोस और तरल दोनों रूपों में हो सकता है।  जैविक चिकित्सीय कचरे के निम्नलिखित उदाहरण हैं : बेकार नुकीले उपकरण जैसे सुई, लैंसेट, सीरिंज, स्केलपेल और टूटा हुआ काँच इत्यादि।
जैविक चिकित्सीय अपशिष्ट के प्रकार
विश्व स्वास्थ्य संगठन (डब्ल्यूएचओ) ने इस प्रकार के अपशिष्ट को आठ श्रेणियों में वर्गीकृत किया है। वे हैं :
संक्रामक अपशिष्ट—कोई भी जैविक चिकित्सीय अपशिष्ट जो संक्रामक या दूषित हो।
तीव्र निदान अपशिष्ट—सुई, स्केलपेल, टूटा हुआ काँच और लेजर जैसी वस्तुएँ।
रक्त परीक्षण अपशिष्ट—मनुष्यों या जानवरों के शरीर के अंग, जिनमें ऊतक, तरल पदार्थ या रक्त शामिल हैं।
उपयोगहीन दवाओं से फैलने वाला अपशिष्ट—अप्रयुक्त दवाएँ, या क्रीम जो उपयोग करने के निर्धारित समय से समाप्त हो गयी हो।
जीनोटॉक्सिक अपशिष्ट—जहरीली दवाएँ और खतरनाक विषाक्त अपशिष्ट।
रेडियोधर्मी अपशिष्ट—संभावित रेडियोधर्मी सामग्री वाला कोई भी अपशिष्ट।
रासायनिक अपशिष्ट—मशीनों, बैटरियों और कीटाणुनाशकों से निकलने वाला तरल अपशिष्ट रासायनिक होता है।
सामान्य/अन्य अपशिष्ट—अन्य सभी गैर-खतरनाक अपशिष्ट।
जैविक चिकित्सीय अपशिष्ट के प्रभाव
कोविड-19 के प्रकोप के कारण जैविक चिकित्सीय अपशिष्ट में असहनीय वृद्धि हुई। केंद्रीय प्रदूषण नियंत्रण बोर्ड (सीपीबीसी) ने जैविक चिकित्सीय अपशिष्ट निपटान पर दिशानिर्देश जारी किए हैं। दिशानिर्देशों के अनुसार, जैविक चिकित्सीय अपशिष्ट को पीले डब्बे में एकत्र किया जाता है। फिर डब्बे को सामान्य जैविक चिकित्सीय अपशिष्ट उपचार सुविधा (सीबीडब्ल्यूटीएफ) या अपशिष्ट-से-ऊर्जा संयंत्र में ले जाया जाता है। वहाँ उनसे ऊर्जा उत्पन्न करने के लिए भस्म कर दिया जाता है,  या जला दिया जाता है।

इसके अलावा, केंद्रीय प्रदूषण नियंत्रण बोर्ड (सी॰पी॰सी॰बी॰) ने जैविक चिकित्सीय कचरे को उनकी प्रकृति के अनुसार निपटाने के लिए अलग-अलग रंग के डिब्बे नामित किए हैं।
पीला डब्बा : शारीरिक अपशिष्ट, रासायनिक अपशिष्ट, गंदा अपशिष्ट, कीमोथेरेपी अपशिष्ट, छोड़े गए लिनन और दवाओं, और प्रयोगशाला अपशिष्ट के लिए।
लाल डब्बा : दूषित प्लास्टिक कचरे के लिए।
नीला डब्बा : काँच के कचरे और धातु प्रत्यारोपण के लिए।
ब्लैक डब्बा : खतरनाक और अन्य कचरे के लिए।
प्रत्येक डिब्बे में मौजूद कचरे के उपचार और निपटान के तरीके अलग-अलग होते हैं।
संदर्भ

श्रेणी:जैविक अपशिष्ट
श्रेणी:चिकित्सा अपशिष्ट
श्रेणी:चिकित्सा
आई. एम. विजयन

आई. एम. विजयन (जन्म 25 अप्रैल 1969) का पूरा नाम इनिवलाप्पिल मणि विजयन है। उन्हें कालो हरिन (ब्लैकबक) उपनाम से भी जाना जाता है।  वे एक पूर्व पेशेवर फुटबॉल खिलाड़ी हैं। भारत की राष्ट्रीय फुटबॉल टीम के वे कप्तान भी रहे हैं। उन्होंने एक स्ट्राइकर के रूप में भी खेला है।  नब्बे के दशक के अंत और वर्ष 2000 के दशक की शुरुआत में उन्होंने भारत की राष्ट्रीय फुटबॉल टीम के लिए भाईचुंग भूटिया के साथ एक सफल अटैकिंग साझेदारी बनाई। विजयन को 1993, 1997 और 1999 में वर्ष के सर्वश्रेष्ठ भारतीय खिलाड़ी का ताज पहनाया गया था। यह पुरस्कार कई बार जीतने वाले वे पहले खिलाड़ी थे। उन्हें 2003 में अर्जुन पुरस्कार से भी सम्मानित किया गया था।

जन्म
विजयन का जन्म 25 अप्रैल 1969 को केरल के त्रिस्सूर शहर में एक मलयाली परिवार में हुआ था। उन्होंने चर्च मिशन सोसाइटी हाई स्कूल, त्रिस्सूर से अपनी पढ़ाई की।

प्रारंभिक जीवन
वे बहुत गरीब थे। अपने परिवार की मदद के लिए उन्हें त्रिस्सूर नगर निगम स्टेडियम में 10 पैसे की सोडा की बोतलें बेचनी पड़ीं। उन्हें फुटबॉल खेलने का बहुत शौक था। किसी तरह उन्होंने केरल के तत्कालीन डीजीपी एम.के. का ध्यान अपने खेल की तरफ़ आकर्षित किया। जोसेफ ने उन्हें 17 साल की उम्र में केरल पुलिस फुटबॉल क्लब के लिए चुना था। विजयन ने क्विलोन नेशनल्स 1987 में केरल पुलिस के लिए शानदार प्रदर्शन किया और अपने त्रुटिहीन कौशल और अत्यधिक आक्रामक खेल शैली से बहुत जल्द ही राष्ट्रीय फुटबॉल बिरादरी को प्रभावित करने में सफल हुए।

संदर्भ

बाहरी कड़ियाँ

श्रेणी:खिलाड़ी
श्रेणी:फुटबॉल खिलाड़ी
श्रेणी:केरल के लोग
श्रेणी:मलयाली लोग
पिटी मार्टिनेज़ (फुटबॉलर)

पिटी मार्टिनेज़ (जन्म 13 जून 1993) का पूरा नाम गोंज़ालो निकोलस मार्टिनेज़ है। वे अर्जेंटीना एक पेशेवर फुटबॉल खिलाड़ी हैं। वे सऊदी प्रोफ़ेशनल लीग क्लब अल नासर के लिए हमलावर (अटैकिंग) मिडफील्डर के रूप में खेलते हैं।

निजी जीवन
उनका उपनाम-पिटी, अर्जेंटीना के मेंडोज़ा में उनकी मूल मातृभूमि गुआमलेन के व्रेन (एक छोटी चिड़िया) ("पिटिटोरा") को संदर्भित करता है। उन्हें पाँच साल की उम्र में यह उपनाम दिया गया था। 

हुराकैन क्लब
पिटी मार्टिनेज़ ने हुराकैन युवा प्रणाली में प्रशिक्षण लिया था। उन्होंने 2011-12 सीज़न में हुराकैन की पहली टीम के साथ खेल की शुरुआत की। क्लब में रहते हुए उन्होंने वर्ष 2014 में अपना पहला ख़िताब कोपा अर्जेंटीना जीता।

रिवर प्लेट क्लब
पिटी जनवरी 2015 में रिवर प्लेट स्पोर्ट्स क्लब में शामिल हुए। पिटी ने 16 फरवरी 2015 को क्लब एटलेटिको सरमिएंटो के खिलाफ़ 1-4 से जीत के साथ अपने क्लब की शुरुआत की।  25 अप्रैल 2015 को उनकी पूर्व टीम हुराकैन ने सुपरकोपा अर्जेंटीना ख़िताब के लिए रिवर प्लेट को हराया। कोपा लिबर्टाडोरेस में पिटी ने क्वार्टर फाइनल के पहले चरण के मैच में बोका जूनियर्स के खिलाफ़ खेला, एक मैच रिवर प्लेट ने जीता। पिटी ने 2016 और 2017 में लगातार दो और कोपास अर्जेंटीना जीते। उन्होंने 2015 और 2018 में दो कोपा लिबर्टाडोरेस जीते। इसके अलावा वर्ष 2015 में उन्होंने एक सुरुगा बैंक प्रतियोगिता भी जीती जिसमें उन्होंने गाम्बा ओसाका पर रिवर की 3-0 की जीत में गोल किया। 

इन्हें भी देखें
 अदिति चौहान
 आई. एम. विजयन
 आदिल रामी
 इंदुमती काथरीसन
 ईडन हैज़ार्ड (फुटबालर)
 एन बीरेन सिंह

संदर्भ

श्रेणी:खिलाड़ी
श्रेणी:फुटबॉल खिलाड़ी
श्रेणी:अर्जेंटीना के फ़ुटबॉल खिलाड़ी
गुप्त कला

गुप्त कला गुप्त साम्राज्य की कला है जिसने अधिकांश उत्तरी भारत पर शासन किया और लगभग 300 और 480 ईस्वी के बीच अपने चरम पर पहुँच गया था। गुप्त काल को आम तौर पर उत्तर का शास्त्रीय उत्कर्ष और स्वर्ण युग माना जाता था। हालाँकि चित्रकलाएँ भी स्पष्ट रूप से प्रचलित है, बची हुई कृतियाँ लगभग पूरी तरह से धार्मिक मूर्तियों पर आधारित थी। इस अवधि में हिंदू कला में पत्थर पर नक्काशीदार प्रतीकात्मक देवता का चित्र बना हुआ था। जबकि उस काल से ही बुद्ध और जैन तीर्थंकर आकृतियों के उत्पादन का विस्तार जारी रहा, बाद यह बहुत बड़े पैमाने पर विस्तार हुआ।  मूर्तिकला का मुख्य पारंपरिक केंद्र मथुरा था, यह गुप्त क्षेत्र की उत्तरी सीमाओं के बाहर ग्रीक-बौद्ध कला के केंद्र गांधार कला के रूप में फलता-फूलता रहा। इस अवधि के दौरान सारनाथ में भी अन्य केंद्र सामने आये। मथुरा और सारनाथ दोनों की नक्काशी  उत्तर भारत के अन्य हिस्सों में निर्यात की गई। गुप्त कला अन्य कलाओं में सबसे पहले विकसित हुई थी, उत्तरी भारत में कुषाण साम्राज्य की कला जो पहली और चौथी शताब्दी ईस्वी के बीच विकसित हुई। (पहली-चौथी शताब्दी ईस्वी) में पूर्व पश्चिम भारतीय परंपरा का प्रतिनिधित्व करने वाली एक उच्च कला विकसित हुई, जिसने न केवल उत्तरार्द्ध बल्कि अजंता गुफाओं, सारनाथ की कला को भी प्रभावित किया।  
प्रारंभिक कालक्रम 
गुप्त काल की कई मूर्तियाँ हैं जिनका एक अगल ही इतिहास है, और ये मूर्तियाँ गुप्त काल के कालक्रम के लिए एक तल चिह्न के रूप में काम करते हैं। गुप्त कला की मूर्तियाँ गुप्त युग (जो 318-319 ई॰ पू॰) की हैं, और कभी-कभी उनमें उस समय के शासक का भी उल्लेख मिलता है। मूर्तियों के अलावा सिक्के भी उस कालक्रम के महत्वपूर्ण सूचक हैं। 
संदर्भ

श्रेणी:भारतीय कला
श्रेणी:भारत के सिक्के
बिल्ला (2007 फ़िल्म)

बिल्ला 2007 की तमिल भाषा की एक्शन थ्रिलर फिल्म है। इसका निर्देशन विष्णुवर्धन ने किया है। यह 1978 की हिंदी फिल्म डॉन (1978) की रीमेक है। फ़िल्म में नयनतारा और नमिता के साथ अजित कुमार हैं जो एक अंडरवर्ल्ड डॉन और उसके हमशक्ल की भूमिका निभाते हैं। जबकि प्रभु, रहमान, आदित्य मेनन और संथानम सहायक भूमिकाएँ निभाते हैं। इसमें संगीत युवान शंकर राजा द्वारा दिया गया है। छायांकन और संपादन क्रमश: नीरव शाह एवं श्रीकर प्रसाद द्वारा किया गया है।

यह परियोजना अप्रैल 2007 में शुरू हुई थी और इसे 14 दिसंबर 2007 को आयंगरन इंटरनेशनल द्वारा दुनिया भर में जारी किया गया था। जारी होने पर यह फ़िल्म अत्यधिक सफल रही और इसे 61वें कान फ़िल्मोत्सव में प्रदर्शित होने के लिए भी चुना गया था।. इस फिल्म की मूल रूप से घोषणा बॉलीवुड फिल्म डॉन (2006) की रिलीज के बाद हुई थी। यह भी 1978 में बनी इसी नाम की फिल्म की रीमेक थी। इसके अलावा 1978 वाली डॉन का एक रीमेक तमिल में 1980 में भी बनाया गया था। उसका नाम भी बिल्ला था।

 कहानी 
डेविड बिल्ला (अजित कुमार) इंटरपोल की आपराधिक सूची में शामिल एक डॉन है। वह मलेशिया से छिपकर काम कर रहा है। डीएसपी जयप्रकाश ने पिछले कुछ साल बिल्ला की तलाश में मलेशिया बिताए हैं। पुलिस द्वारा पीछा करने के दौरान, एक दुर्घटना के बाद बिल्ला गंभीर रूप से घायल हो जाता है। वह जयप्रकाश के सामने मर जाता है। इंटरपोल अधिकारी गोकुलनाथ (रहमान) को बिल्ला को पकड़ने के लिए जयप्रकाश के साथ काम करने को कहा जाता है। 

क्योंकि अभी बिल्ला की मौत के बारे में किसी को नहीं पता है। जयप्रकाश अपने साथी अधिकारियों से भी बिल्ला की मौत को गुप्त रखता है। वह श्रवण वेलु नामक बिल्ला के एक हमशक्ल को ढूंढ लेता है। वह वेलु को बिल्ला बनाकर उसके गिरोह में घुसपैठ करने के लिए कहता है। बदले में, वह वेलु के गोद लिए बच्चों को अच्छे से विद्यालय में पढ़ने को भेज देता है।

सन्दर्भ

बाहरी कड़ियाँ
 
 
श्रेणी:2007 की फ़िल्में
श्रेणी:तमिल फ़िल्में